Dotto Rangimoto ni mshairi kutoka nchini Tanzania. Dotto Rangimoto amezaliwa tarehe 2 Agosti 1986 pamoja na pacha wake Kurwa Rangimoto, katika mkoa wa Morogoro kwa wazazi Daudi Rangimoto na Rehema Chamchua. Dotto Rangimoto alimaliza Shule ya Msingi Chamwino; Morogoro mwaka 1999. Aliendelea na masomo ya sekondari katika shule ya Morogoro Sekondari na kufanikiwa kumaliza elimu yake ya sekondari mwaka 2004 akiwa na ufaulu mzuri huku akipata alama "A" katika somo la hisabati, yaani "Basic Mathematics" ambalo alikuwa akilimudu vizuri tangu akiwa elimu ya msingi. Ni mtunzi wa mashairi ya kimapokeo aliyefanikiwa kunyakua tuzo kadhaa za kitaifa na za kimataifa katika uandishi wa mashairi na fasihi ya Kiswahili. Mwaka 2018 alitangazwa mshindi wa tuzo ya kimataifa ya fasihi ya Kiswahili ya Mabati Cornell Award baada ya kushinda katika uandishi wa shairi lake liitwalo "Mwanangu Rudi Nyumbani". Pia, Rangimoto ametoa diwani iitwayo jina hilo hilo. 2017 Winners (en-US). kiswahiliprize.cornell.edu. Iliwekwa mnamo 2018-08-20.